CELEX: 62009TN0449
Language: fi
Date: 2009-11-06 00:00:00
Title: Asia T-449/09: Kanne 6.11.2009 — Centre national de la recherche scientifique v. komissio

30.1.2010   
            
            
               FI
            
            
               Euroopan unionin virallinen lehti
            
            
               C 24/56
            
         Kanne 6.11.2009 — Centre national de la recherche scientifique v. komissio
   (Asia T-449/09)
   2010/C 24/100
   Oikeudenkäyntikieli: ranska
   
      Asianosaiset
   
   
      Kantaja: Centre national de la recherche scientifique (Pariisi, Ranska) (edustaja: asianajaja N. Lenoir)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               kanne on otettava tutkittavaksi ja se on todettava perustelluksi
            
         
               —
            
            
               komissio on velvoitettava palauttamaan väitetty 97 399,55 euron suuruinen saatava, jota komissio on vaatinut sopimusperusteisesti 6.7.2009 antamassaan veloitusilmoituksessa N:o 3230906573, ja jonka johdosta on 28.8.2009 suoritettu kuittaamistoimi (BUDG/C3 D2009 10.5 — 1232), sopimukseen sovellettavaan Belgian oikeuteen perustuvan laillisen korkokannan mukaisine viivästyskorkoineen.
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Centre national de la recherche scientifique (CNRS) vaatii kanteellaan, että ensimmäisen oikeusasteen tuomioistuin velvoittaa komission palauttamaan 6.7.2009 annetusta veloitusilmoituksesta N:o 3230906573 ilmenevän 97 399,55 euron suuruisen saatavan, jonka osalta kantajan väitetään olevan maksuvelvollinen tutkimusta ja kehittämistä koskevan kuudennen puiteohjelman mukaisen NEMAGENETAG -sopimuksen perusteella ja jonka johdosta on suoritettu 28.8.2009 kuittaamistoimi, sekä viivästyskorot.
   Kantaja vetoaa kanteensa tueksi kahteen kanneperusteeseen:
   
               —
            
            
               NEMAGENETAG -sopimuksessa olevia tukikelpoisten kustannusten määrittelemistä ja oikeuttamista koskevia arviointiperusteita sekä sopimusten täyttämistä koskevaa vilpittömän mielen vaatimusta ei ole noudatettu, minkä johdosta CNRS:n mahdollisuutta näyttää toteen sopimuksen asianmukainen täyttäminen on rajoitettu tai se on joissain tapauksissa jopa estetty
            
         
               —
            
            
               Työttömyysmaksua (Provision pour Perte d'Emploi, PPE) on tulkittu virheellisesti NEMAGENETAG -sopimuksen yleisten ehtojen II.19.1, II.19.2.c ja II.20 artiklan valossa, koska toisin kuin termi antaa virheellisesti ymmärtää, PPE on työttömyysvakuutusta koskeva henkilöstökustannus eikä sitä voida erottaa tukikelpoisista henkilöstökustannuksista. Komissio ei ole hyväksynyt tukikelpoisiksi kustannuksiksi NEMAGENETAG -hankkeessa työskentelevän CNRS:n väliaikaisen henkilöstön osalta maksettuja PPE-maksuja ja se on siten loukannut edellä mainittuja ehtoja.